31992D0216
L 104/77
JURNALUL OFÍCIAL AL UNIUNII EUROPENE
DECIZIA COMISIEI
din 26 martie 1992
privind culegerea datelor referitoare la competițiile de ecvidee în conformitate cu articolul 4 alineatul (2) din Directiva 90/428/CEE a Consiliului
(92/216/CEE)
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Directiva 90/428/CEE a Consiliului din 26 iunie 1990 privind schimburile cu ecvidee destinate competițiilor și stabilirea condițiilor de participare (1), în special articolul 4 alineatul (3),
întrucât este responsabilitatea fiecărui stat membru să informeze Comisia cu privire la modul în care face uz de posibilitățile prevăzute la articolul 4 alineatul (2) prima liniuță din Directiva 90/428/CEE și să informeze Comisia și celelalte state membre cu privire la criteriile de distribuție a fondurilor prevăzute la articolul 4 alineatul (2) a doua liniuță;
întrucât, în conformitate cu normele de aplicare a articolului 4 din Directiva 90/428/CEE, fiecare stat membru trebuie să desemneze, în primul rând, autoritatea de coordonare responsabilă pentru culegerea datelor necesare;
întrucât măsurile prevăzute în prezenta decizie sunt în conformitate cu avizul Comitetului permanent pentru zootehnie,
ADOPTĂ PREZENTA DECIZIE:
Articolul 1
(1) Fiecare stat membru desemnează o autoritate de coordonare responsabilă cu culegerea datelor cu privire la:
-
competițiile prevăzute la articolul 4 alineatul (2) prima liniuță din Directiva 90/428/CEE și organizate pe teritoriul său;
-
criteriile de distribuție a fondurilor prevăzute la articolul 4 alineatul (2) a doua liniuță al treilea paragraf.
(2) Fiecare stat membru transmite Comisiei numele și adresa autorității de coordonare desemnate în conformitate cu alineatul (1). Pe baza acestor comunicări, Comisia stabilește lista cu autoritățile de coordonare. Comisia publică lista în Jurnalul Oficial al Comunităților Europene seria C.
Articolul 2
Prezenta decizie se adresează statelor membre.
Adoptată la Bruxelles, 26 martie 1992.